JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Netanyahu mandaat lõppes, asemele tuli uus katsetaja
Iisraeli armee korraldas suure sõjalise õppuse
Palestiinlastest terroristid varastavad EL abiraha
Kas Iisraeli ajaloo kauaseima peaministri võim on lõppenud,
küsitakse riigi meedias,
kui Netanyahul ei õnnestunud luua toimivat valitsuskoalitsiooni.
Ta ei palunud isegi kahenädalast lisaaega,
sest kõnelused olid niivõrd ummikus isikuküsimuste tõttu,
et lisaajal poleks olnud eeldusi.
Nii nimetas president Rivlin eelmisel kolmapäeval uueks koalitsiooniloojaks
tsentristlikku vasaktiiba esindava Yair Lapidi,
kellel on nüüd juuni alguseni võimalus proovida valitsust luua.
Valimiste kaalukeeleks nimetatud
religioosse paremäärmusliku partei Yamina juht Naftali Bennett
muutis kohe meelt ja teatas, et toetab Lapidi tulevast valitsust.
Bennett reetis oma valijaid ja ka enamikku parteikaaslasi,
sest vaid ööpäev varem teatas ta,
et ei lähe kunagi samasse valitsusse vasaktiiva ega Yair Lapidiga.
Valitsuskoalitsiooni loomiseks
vajab Lapid siiski ka araabia parteide toetust,
mida aga ei aktsepteeri parempoolsed parteid.
Nii pole Iisraeli sisepoliitilistest keerdkäikudest kerget väljapääsu.
Ca pooled iisraellased toetavad siiski Lapidi valitsuse loomise katseid,
kuid samas peab ligi 40 % Netanyahut sobivamaks peaministriks
võrreldes Lapidi 20%ga.
Samal ajal kui Iisraeli sisepoliitika on keset üht ajaloo suurimat kriisi,
püüavad seda ära kasutada nii riigi sise- kui välisvaenlased.
Gazat valitsev Hamas on tulistanud peaaegu pidevalt
rakette ja granaate Negevisse, samal ajal kui Jeruusalemmas
kestavad juba paari nädala eest alanud rahutused ja vägivaldsused.
Armee on vastanud Gaza raketitulele nii pommitades Hamasi baase
kui hävitades tankitulega rakettide ja mürskude ladusid ja laskeplatvorme.
Vägivaldsustele Jeruusalemmas ja Läänekaldal
on Iisraeli armee vastanud kummi- kuulide, veekahurite ja pisargaasiga,
püüdes nii vähendada inimohvrite hulka.
Armee peastaabiülem andis käsu
alustada Iisraeli ajaloo suurimat ja ulatuslikeimat sõjalist õppust,
mis katab kõiki kaitseharusid
ja hõlmab nii Gaza, põhjaregiooni kui merealade julgeolekut.
Umbes nädala eest tähistati Iraanis
igaaastast al-Qudsi ehk Jeruusalemma päeva,
kus pidustused hõlmavad tavaliselt ka ähvardusi Iisraeli hävitamise kohta,
USA hukkamõistmist ja mõlema riigi lippude põletamist.
Nii riigi ülemjuht ajatolla Khamenei
kui Iraani Revolutsioonikaardi juht kindral Hossein Salami
kirjeldasid avalikult sihte ja viise juudiriigi hävitamiseks.
Khamenei oli haruldaselt otsekohene,
kui kirjeldas Iisraeli mitte legaalse riigina,
vaid terroristide baasina, kes lisaks kõigele peagi hävitatakse.
Iraani juht edastas oma Jeruusalemma päeva kõnes
sõnumi nii Hamasile kui Läänekalda palestiinlastele,
öeldes, et võitlus Iisraeli vastu on rahvuslik kohus.
Samas õhutas Khamenei nii Hamasi kui Läänekalda palestiinlasi
jätkama otsest võitlust sionistliku okupandi vastu,
lubades neile täielikku toetust ja ka Jeemeni houthide osalemist
võitluses Jeruusalemma vabastamise eest.
Revolutsioonikaardi juht selgitas aga Iisraeli armee nõrkusi
ja selle haavatavust, viidates kaudselt ka sellele,
et Iraan olevat olnud paari nädala eest Süüriast tulistatud raketi taga.
Juba ligi kolm nädalat kestnud ja üle 300 isikut vigastanud märulid
lähtuvad aastakümneid vanast elamisõiguse tülist
Ida-Jeruusalemmas asuvas Sheikh Jarrah' rajoonis.
Erinevalt sellest, kuidas asju meedias, ka meil Soomes, esitletakse,
pole asi selles, et iisraellased ajaksid palestiinlasi välja nende kodudest,
et uusi asundusi rajada.
Jeruusalemm pole asundus, vaid Iisraeli seaduslik pealinn,
ütles peaminister Netanyahu sõnumis ÜRO Julgeolekunõukogule.
Asi on kahes kinnisvaraobjektis,
mida Jordaania pärast nende vallutamist illegaalselt okupeeris,
kuid kuhu Jordaania ja ÜRO ühisel otsusel
paigutati 1956. a ajutiselt elama 12 araabia peret.
Need olid juudi omanikele kuulunud objektid,
kust nende algsed omanikud sunniti lahkuma,
kui Jordaania okupeeris Ida-Jeruusalemma kuni 1967. aastani.
Nii tegutses ÜRO toona vastuolus enda poolt vastu võetud
Jeruusalemma puudutava resolutsiooniga 181
ja eriti selle alaviitega nimega Part III D.
Iisrael taastas Kuue Päeva sõjas endised tingimused,
kuid lubas palestiinlastel üürnikena mainitud objektidele elama jääda.
Araabia pered viisid asja hiljem kohtusse,
nõudes objektide omanikuõigust,
sest nad olid elanud seal tõesti juba pool sajandit,
kuid seda vaid Jordaania illegaalse okupatsiooniarmee antud loa alusel.
Tüli läks alamkohtutest ülemkohtuni välja, mille otsuse järgi
kuulub kinnisvara omanikuõigus endiselt algsete omanike järeltulijaile.
See on põhjuseks kolme nädala eest alanud märulitele,
kuid palestiinlaste arvamused näivad meedias rohkem kaalu omavat
kui juutide juriidilised õigused.
Iisraeli sisejulgeolekuagentuur Shin Bet ehk Shabak
avaldas nädala eest dokumendi,
kus tõdetakse, et palestiinlased on varastanud süstemaatiliselt
ka EL poolt palestiinlastele suunatud tervishoiuks mõeldud abirahasid.
Asi pole väikestes summades, mainib Shin Beti raport,
vaid mitmetes miljonites eurodes,
mida Palestiina Vabastamise Rahvarinne PFLP on välja juhtinud
enda hallatava ühenduse Health Work Committee
ehk Tervisetöökomitee kaudu
Raport teatas detailselt ja nimeliselt,
kuidas vähemalt neli palestiinlaste juhti
kavaldasid kokku ligi 10 miljoni euro eest vahendeid,
esitades valedokumente erinevate väljamõeldud projektide kohta.
Seejärel suunati vahendid relvahangeteks
ning terroristide rahastamiseks ja koolitamiseks.
PFLP on tunnistatud terrorirühmituseks
peaaegu kõigis lääneriikides.
Iisraeli Julgeolekuagentuur on vahistanud mitmeid PFLP juhte
ja palunud ka EL liikmesriikidel mitte toetada organisatsioone,
kes on ühel või teisel moel PFLPga seotud.
Hollandi sõjaluureteenistus MIVD ja riigi vastuluureorganisatsioon AIVD
paljastasid aprillis avaldatud raportis, et Iraan oli püüdnud leida Euroopast
ja eriti Hollandist kedagi, kes võiks müüa neile massihävitusrelvi
või nende valmistamiseks vajalikku oskusteavet.
Raportis mainitakse lisaks Iraanile ka Süüriat, Pakistani ja Põhja-Koread,
kes on kasutanud salajasi vahendajaid vastavate relvade hankimiseks.
Iraani puhul tasub arvestada,
et riigi ülemjuht kinnitas veebruaris oma Twitterikontol,
et Iraan ei taotle tuumarelva.
Teised massihävitusrelvad
on peamiselt bioloogilised ja keemiarelvad,
mille valmistamist jälgitakse ülihoolikalt
ja mis on sõjapidamises keelatud. Lisaks loetakse nende hulka
ka vaesustatud uraan, mida Iraanil on varsti endalgi küllalt.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee